stanford-oval/wikipedia huggingface dataset:
Autodromo Nazionale Monza
Voittajat > GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2005 | 1. lähtö |  Heikki Kovalainen | Arden International | Raportti |
| 2005 | 2. lähtö |  Neel Jani | Racing Engineering | Raportti |
| 2006 | 1. lähtö |  Giorgio Pantano | Petrol Ofisi FMS International | Raportti |
| 2006 | 2. lähtö |  Giorgio Pantano | Petrol Ofisi FMS International | Raportti |
| 2007 | 1. lähtö |  Giorgio Pantano | Campos Grand Prix | Raportti |
| 2007 | 2. lähtö |  Timo Glock | iSport International | Raportti |
| 2008 | 1. lähtö |  Lucas di Grassi | Barwa International Campos Team | Raportti |
| 2008 | 2. lähtö |  Davide Valsecchi | Durango | Raportti |
| 2009 | 1. lähtö |  Giedo van der Garde | iSport International | Raportti |
| 2009 | 2. lähtö |  Luiz Razia | Party Poker Racing.Com SC | Raportti |
| 2010 | 1. lähtö |  Sam Bird | ART Grand Prix | Raportti |
| 2010 | 2. lähtö |  Christian Vietoris | Racing Engineering | Raportti |
| 2011 | 1. lähtö |  Luca Filippi | Scuderia Coloni | Raportti |
| 2011 | 2. lähtö |  Christian Vietoris | Racing Engineering | Raportti |
| 2012 | 1. lähtö |  Luca Filippi | Scuderia Coloni | Raportti |
| 2012 | 2. lähtö |  Davide Valsecchi | DAMS | Raportti |
| 2013 | 1. lähtö |  Fabio Leimer | Racing Engineering | Raportti |
| 2013 | 2. lähtö |  Adrian Quaife-Hobbs | Hilmer Motorsport | Raportti |
| 2014 | 1. lähtö |  Stoffel Vandoorne | ART Grand Prix | Raportti |
| 2014 | 2. lähtö |  Jolyon Palmer | DAMS | Raportti |
| 2015 | 1. lähtö |  Alexander Rossi | Racing Engineering | Raportti |
| 2015 | 2. lähtö |  Mitch Evans | Russian Time | Raportti |
| 2016 | 1. lähtö |  Antonio Giovinazzi | Prema Racing | Raportti |
| 2016 | 2. lähtö |  Norman Nato | Racing Engineering | Raportti |
Voittajat > Formula 2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2017 | 1. lähtö |  Antonio Fuoco | Prema Racing | Raportti |
| 2017 | 2. lähtö |  Luca Ghiotto | Russian Time | Raportti |
| 2018 | 1. lähtö |  Tadasuke Makino | Russian Time | Raportti |
| 2018 | 2. lähtö |  George Russell | ART Grand Prix | Raportti |
Voittajat > GP3

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2010 | 1. lähtö |  Esteban Gutiérrez | ART Grand Prix | Raportti |
| 2010 | 2. lähtö |  Robert Wickens | Status Grand Prix | Raportti |
| 2011 | 1. lähtö |  Valtteri Bottas | Lotus ART | Raportti |
| 2011 | 2. lähtö |  António Félix da Costa | Status Grand Prix | Raportti |
| 2012 | 1. lähtö |  Daniel Abt | Lotus GP | Raportti |
| 2012 | 2. lähtö |  Tío Éllinas | Marussia Manor Racing | Raportti |
| 2013 | 1. lähtö |  Daniil Kvjat | MW Arden | Raportti |
| 2013 | 2. lähtö |  Jack Harvey | ART Grand Prix | Raportti |
| 2014 | 1. lähtö |  Jimmy Eriksson | Koiranen GP | Raportti |
| 2014 | 2. lähtö |  Dean Stoneman | Marussia Manor Racing | Raportti |
| 2015 | 1. lähtö |  Emil Bernstorff | Arden International | Raportti |
| 2015 | 2. lähtö |  Marvin Kirchhöfer | ART Grand Prix | Raportti |
| 2016 | 1. lähtö |  Jake Dennis | Arden International | Raportti |
| 2016 | 2. lähtö |  Nyck de Vries | ART Grand Prix | Raportti |
| 2017 | 1. lähtö | Kilpailu peruttiin. | Kilpailu peruttiin. | Raportti |
| 2017 | 2. lähtö |  George Russell | ART Grand Prix | Raportti |
| 2018 | 1. lähtö |  David Beckmann | Trident | Raportti |
| 2018 | 2. lähtö |  Pedro Piquet | Trident | Raportti |
Voittajat > Porsche Supercup

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2002 | 1. lähtö |  Marco Werner | Infineon-Team Farnbacher PZN | Raportti |
| 2003 | 1. lähtö |  Frank Stippler | Infineon-Team Farnbacher PZN | Raportti |
| 2004 | 1. lähtö |  Jörg Hardt | Infineon-Team Farnbacher PZN | Raportti |
| 2005 | 1. lähtö |  Patrick Huisman | Lechner School Racing Team | Raportti |
| 2006 | 1. lähtö |  Uwe Alzen | PZ Koblenz Team SPS | Raportti |
| 2007 | 1. lähtö |  Damien Faulkner | Lechner Racing Bahrain | Raportti |
| 2008 | 1. lähtö |  Nicolas Armindo | Konrad Motorsport | Raportti |
| 2009 | 1. lähtö |  René Rast | Veltins MRS Racing | Raportti |
| 2010 | 1. lähtö |  Nick Tandy | Konrad Motorsport | Raportti |
| 2011 | 1. lähtö |  Kévin Estre | Attempto Racing | Raportti |
| 2012 | 1. lähtö |  René Rast | Lechner Racing | Raportti |
| 2013 | 1. lähtö |  Nicki Thiim | Attempto Racing | Raportti |
| 2014 | 1. lähtö |  Sven Müller | Team Project 1 | Raportti |
| 2015 | 1. lähtö |  Sven Müller | Lechner Racing Middle East | Raportti |
| 2015 | 2. lähtö |  Sven Müller | Lechner Racing Middle East | Raportti |
| 2016 | 1. lähtö |  Matteo Cairoli | Fach Auto Tech | Raportti |
| 2017 | 1. lähtö |  Matt Campbell | Fach Auto Tech | Raportti |
| 2018 | 1. lähtö |  Thomas Preining | BWT Lechner Racing | Raportti |
Voittajat > Ralli

Monzan radalla on ajettu vuodesta 1978 alkaen vuosittain Monza Rally Show -rallikilpailu. Vuosien 2020 ja 2021 kilpailut kuuluivat rallin MM-sarjaan ja ne voitti Sébastien Ogier Toyotalla.
Aiheesta muualla

Kuvia tai muita tiedostoja aiheesta Autodromo Nazionale Monza Wikimedia Commonsissa
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Italian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Autodromo Nazionale Monza (1950–1979, 1981–) Autodromo Enzo e Dino Ferrari (1980)
Henri Jeanson

Henri Jules Louis Jeanson (6. maaliskuuta 1900 Pariisi, Ranska – 6. marraskuuta 1970 Équemauville, Ranska) oli ranskalainen lehtimies, kirjailija ja käsikirjoittaja.
Henri Jeanson syntyi Pariisissa vuonna 1900 opettajan ja kansantaloustieteen professorin Jules Jeansonin perheeseen. Hänen äitinsä Marie Perret oli kotiäiti. Hänen isänsä kuoli tuberkuloosiin kun Jeanson oli vain 4-vuotias. Hänen kaksi vuotta myöhemmin alkanut koulunkäyntinsä ei sujunut vaikeuksitta, ja hänen kerrotaan olleen hankala oppilas, joka osoitti uhmakkuutta auktoriteetteja vastaan.
Hän alkoi kirjoittamaan kolumneja ja arvosteluja La Bataille -sanomalehteen 1917. 1920-1930-luvuilla hän työskenteli sanomalehdille Journal du peuple, Hommes du Jour ja Canard enchaîné, tehden toimittajan lisäksi töitä myös reportterina, haastattelijana ja elokuvakriitikkona. Ensimmäisen elokuvakäsikirjoituksensa hän teki vuonna 1932 ilmestyneeseen elokuvaan Le Jugement de minuit. Sodan lähestyessä Jeanson joutui vaikeuksiin kirjoitettuaan pasifistisia artikkeleita. Hän sai töitä päätoimittajana Ranskan antautumisen jälkeen, mutta joutui saksalaisvastainen linjansa vuoksi nopeasti vankilaan. Hän vapautui muutaman kuukauden jälkeen ja jatkoi työskentelyä anonyymisti elokuvien dialogin käsikirjoittajana. Sodan jälkeen hän jatkoi toimittajana ja elokuvakäsikirjoittajana. Hän lopetti käsikirjoittamisen vuonna 1965 haluten keskittyä muistelmiensa kirjoittamiseen. Hän kuoli marraskuussa 1970, muutama kuukausi ennen muistelmiensa julkaisemista.
Hänen elokuvakäsikirjoituksiinsa lukeutuvat muun muassa Pépé le Moko (1937), Viattomuus on murhattu (1951) ja Elin päivästä päivään (1958).
Henri Jelonen

| Henri Jelonen> Henkilötiedot |
| --- | --- |
Syntynyt: 13. marraskuuta 1987 (ikä 36)
Kansalaisuus:   Suomi
Uran tiedot
Seura:  Jämsänkosken Ilves
Laji:  maastohiihto
Maailmancup
Kaudet:  2011
Paras sijoitus:  68.
 Tietolaatikko päivitetty 19. syyskuuta 2019 
Henri Jelonen (s. 13. marraskuuta 1987) on suomalainen maastohiihtäjä, joka edustaa Jämsänkosken Ilvestä.
Jelonen voitti SM-kultaa vuosina 2013 ja 2015 perinteisen hiihtotavan parisprintissä yhdessä Anssi Pentsisen kanssa. 2013 hän saavutti lisäksi SM-hopeaa Jämsänkosken Ilveksen viestijoukkueessa, jossa hiihtivät myös Pentsinen, Tomi Oittinen ja Jussi Simula.
Jelonen on hiihtänyt maailmancupissa yhden kilpailun. Hän oli 68:s perinteisen hiihtotavan sprintissä Lahdessa 13. maaliskuuta 2011. Skandinavia Cupissa Jelosen paras sijoitus on 15. sija perinteisen hiihtotavan sprintissä Keuruulla 25. helmikuuta 2011.
Moi Center

Moi Center (kiin.: 沈阳茂业中心; pinyin: Shěnyáng Màoyè zhōngxīn) on Shenyangissa Kiinassa sijaitseva kolmen pilvenpiirtäjän rakennuskokonaisuus. Sen rakennukset ovat 311, 188 ja 163 metriä korkeita. Korkeimmassa rakennuksessa on hotelli ja toimistotiloja. Kahdessa muussa on asuinhuoneistoja. Kaikki rakennukset valmistuivat vuonna 2014.
Minimihinta

Minimihinta tai yleisemmin vähimmäishinta on yleensä valtiovallan hyödykkeelle määräämä alin sallittu hinta.[lähde? ]
Mississippi-kausi

| Kivihiilikauden jako> kausi | Kivihiilikauden jako> epookki | Kivihiilikauden jako> vaihe | Kivihiilikauden jako> ikä (mvs) |  |  |
| --- | --- | --- | --- | --- | --- |
| Permi | Cisural | Assel | nuorempi |  |  |
| Kivihiili | Pennsylvania | Gžel | 298,9–303,7 |  |  |
| Kivihiili | Pennsylvania | Kasimov | 303,7–307,0 |  |  |
| Kivihiili | Pennsylvania | Moskova | 307,0–315,2 |  |  |
| Kivihiili | Pennsylvania | Baškiria | 315,2–323,2 |  |  |
| Kivihiili | Mississippi | Serpuhov | 323,2–330,9 |  |  |
| Kivihiili | Mississippi | Visé | 330,9–346,7 |  |  |
| Kivihiili | Mississippi | Tournai | 346,7–358,9 |  |  |
| Devoni | myöhäis | Famenne | vanhempi |  |  |
Kivihiilikauden jako ICS:n mukaan tammikuussa 2013.
Mississippi-kausi oli geologinen ajanjakso, joka vastaa vanhempaa kivihiilikautta (alakivihiili) noin 359–318 miljoonaa vuotta sitten. Ajanjakson iän määrityksessä on useiden miljoonien vuosien epätarkkuus. Pohjois-Amerikassa tällä kaudella oli laajoja merialueita. Kivihiilimetsät syntyivät vasta myöhemmällä Pennsylvania-kaudella. Maa oli tällä kaudella suurimman osan ajasta lämmin, koska päiväntasaajaa kiersi lämmin merivirta suuren etelänavan ympärillä olevan Gondwanamantereen  ja pohjoisempana olevan Euramerikan välistä Rheanmeren kautta. Idempänä Gondwanamantereen itäosissa ollut Australia ja sen pohjoispuolella saarena ollut Kiina olivat suunnilleen nykyisillä paikoillaan. Näiden välistä virtasi myös lämmin merivirta. Etelänavan ympärillä oli napalakki.
Jako

Tournai (alamississippikausi)
Visé (keskimississippikausi)
Serpukhov (ylämississippikausi)
Aiheesta muualla

The Carboniferous
Mielikuvitusmaailma

Mielikuvitusmaailma on ajattelun synnyttämä todellisuuden simulaatio.[lähde? ] Ilman mielikuvitusmaailmaa emme pystyisi suunnittelemaan toimintaamme.kenen mukaan? Mielikuvitusmaailman kehittyminen on tärkeää lapsen varhaiskasvatuksessa. Lapsen kehityksessä mielikuvitus on aluksi ajattelun väline ja kieli sosiaalisen vuorovaikutuksen väline .
Mielikuvitusmaailman neurologinen selitysmalli

Ihmiset pohtivat menneitä ja tulevia tapahtumia suuren osan valveajastaan omissa maailmoissaan. Tämä antaa mahdollisuuden käsitellä ongelmia, vaaroja ja mahdollisuuksia nopeasti ja turvallisesti. Mielikuvitusmaailma käyttää samoja aivojen rakenteita kuin havaitseminen ja toimintakin.  Mielikuvituksessa havaitaan ja ohjataan ulkomaailman sijaan sisäisesti simuloitua maailmaa kuten unissa.
Mielikuvitusmaailman rakenteet liittyvät arkitodellisuuteen. Ulkomaailman rakenteet heijastuvat neuronipopulaatioiden välisten assosiaatioita välittävien synapsien voimakkuuksiin. Synapsit tallentavat assosiaatiot samalla kun pre- ja postsynaptiset neuronit koodaavat nykyhetkeä. Aivojen sisäinen simulaatio ei voi olla jatkuvasti irrallaan nykyhetkestä. Ympäristön havainnointiin ja oppimiseen tarvitaan tallennus ja palautus. Samalla havaitaan nykytilaa ja opitaan maailmassa vallitsevia lainalaisuuksia. Palautuksen aikana käytetään näitä sääntöjä kuvitteellisen sisäisen maailman simulointiin ja samalla testataan ajatuksissa sitä mitä on opittu.
Kun mielikuvitusmaailmassa on tehty suunnitelma, se pitää toteuttaa. Samalla selviää toimiiko suunnitelmat ympäröivässä todellisuudessa. Tuvitumakkeet toimivat välittäjinä sisäisen ja ulkoisen maailman välillä. Ne inhiboivat talamuksen kautta assosiaatiota simulaatiomaailman ja välittömän toiminnan välillä kunnes löytyy sopiva toimintamalli. Sisäisen simulaation mielikuvituksessa on mallinnettava tulevaa toimintaa ja mielikuvituksen on edettävä nopeammin ajattelussa kuin toteutuksessa, sillä ajattelun pitää tapahtua viimeistään toteutuksen aikana .
Mielikuvitusmaailma kasvatuksessa

Vygotskyn (1982) mukaan lapsen ajattelu kehittyy mielikuvituksen avulla. Aluksi ajattelu on esiälyllistä, aisteihin ja kokemuksiin perustuvaa, ongelmien ratkaisu tapahtuu mielikuvitusmaailmassa eikä kielellä ole juuri merkitystä ajattelun välineenä. Sitten korostuu lapsen kokemukset kehostaan ja ympäröivistä esineistä. Mielikuvitusmaailmassaan lapsi oppii ratkomaan ongelmia ulkoisten merkkien tai operaatioiden kautta. Lopulta ajattelu muuttuu sisäiseksi tapahtumaksi, jolloin asiat hallitaan ilman ulkoista apua ja muisti toimii hyvänä apuna. Lapsen oppiessa puhumaan hänen konkreettisiin kokemuksiin, tuntemuksiin ja mielikuviin pohjautuva ajattelu vähitellen muuttuu. Selkeä, jäsentynyt kasvuympäristö auttaa lapsen kielen ajattelun kehittymistä eriytyneemmäksi, sosiaalisemmaksi ja realistisemmaksi. Kehityksen myötä kielestä tulee mielikuvituksen rinnalle ajattelun väline.
Ihmisen kyky simulointiin, siis tulevaisuuden ennakointiin (vrt. "isän ja äidin" tai metsästyksen leikkiminen), on ollut yksi hänen keinoistaan selvitä evoluutiossa eläimiä paremmin. Varhaiskasvatuksessa korostetaankin lapsen mielikuvitusmaailman kehittämistä. Ihmisestä pitää kasvaa luova ja kekseliäs. Vaikka tämä vaatii kuvittelemisen, keksimisen, uusien ajatusten ja ratkaisujen tuottamisen taitoa, tietäminen ja tunnistaminen korostuvat kuitenkin opetuksessa. Joskus pidetään jopa haitallisena sitä, että  lapsen kuvittelukykyä harjoitetaan. Uskotaan, että lapsi sekoittaa mielikuvitusmaailman ja todellisuuden keskenään. Näin ei ole. Leikin tutkimuksesta käy ilmi, että ne säilyvät erillisinä lapsen mielessä, vaikka ne leikeissä solmiutuvatkin toisiinsa .
Aiheesta muualla

Mielikuvitusmaailma - liian vahvan mielikuvituksen ongelmia (Arkistoitu – Internet Archive)
Harstadin/Narvikin lentoasema

Harstadin/Narvikin lentoasema (IATA: EVE, ICAO: ENEV) on Evenesin kunnassa, Nordlandin läänissä, Pohjois-Norjassa sijaitseva lentoasema. Vuonna 2009 lentoaseman matkustajamäärä oli 506 449.
Nimi

Harstadin ja Narvikin aluetta palvelevan lentoaseman nimestä on käyty keskustelua. Sitä lähinnä oleva sekä suurin kaupunki on Harstad, kun taas Narvikilla on oma pieni lentoasema, mikä hämää monia matkustajia. Huhtikuussa 2008 päätettiin, että nimeä Lofoten International Airport käytettäisiin markkinoinnissa.
Historia

Lentoasema avattiin vuonna 1972, ja kiitotietä on sittemmin pidennetty.
Lentoyhtiöt

Harstad-Narvik-lentoaseman lentoja liikennöi Scandinavian Airlines, Norwegian Air Shuttle ja Widerøe. Niistä Scandinavian Airlines ja Norwegian Air Shuttle lentävät Osloon ja Gardermoeniin, ja Widerøe Bodøhön, Tromssaan ja Trondheimiin.
Lentoasemalta on päivittäisten kotimaan lentojen lisäksi tilausmatkoja Etelä-Eurooppaan ja Kanariansaarille.
Yhteydet lentoasemalta

Lentoasemalta on bussiyhteys Harstadiin (44 km), Narvikiin (80 km) ja Sortlandiin (120 km). Myös Narvikista Svolværiin (160 km) kulkeva linja-autovuoro kulkee lentoaseman kautta. Kentältä pääsee myös taksilla.
Norjan kuninkaallisten ilmavoimien tukikohta

Norjan kuninkaallisilla ilmavoimilla on vuonna 2023 avattu tukikohta Evenesissä, joka toimii tukikohtana F-35 -hävittäjille ja viidelle P-8 Poseidon -merivalvontakoneelle. Siellä toimii myös tukikohtaa suojaava ilmatorjuntapataljoonan, jonka aseistuksena on NASAMS III -ilmatorjuntajärjestelmä. Lisäksi siellä toimii tukikohtaa puolustavia joukkoja. Tammikuusta 2022 lähtien Evenesissä on ollut jatkuva kahden F-35 -hävittäjän 15 minuutin lähtövalmiudessa oleva päivystys Norjan ilmatilaan saapuvien tunnistamattomien lentokoneiden varalta. Evenesissä toimii myös Norjan puolustusvoimien logistiikan sekä kyberpuolustuksen joukkoja. Tavoitteena on, että vuoteen 2025 mennessä tukikohdassa työskentelee 500 työntekijää ja palvelee 300 varusmiestä. Yhdysvaltojen ja Norjan välisessä DCA-sopimuksessa Norja sitoutuu tarvittaessa antamaan Evenessin tukikohdan Yhdysvaltojen käyttöön.
Aiheesta muualla

Lentoaseman viralliset Internet-kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Hilda Olson

Hilda Catharina Olson (6. lokakuuta 1832 Uusikaarlepyy – 24. syyskuuta 1915 Lontoo, Iso-Britannia) oli suomalainen taidemaalari ja kuvittaja.
Olsonin isä oli norjalaissyntyinen merikapteeni Olov Olson, alkuperäiseltä nimeltään Olsen. Hänen äitinsä oli kokkolalainen laivurintytär Karin Palm. Olson opiskeli 1850-luvulla Suomen Taideyhdistyksen piirustuskoulussa, jossa häntä opetti B. A. Godenhjelm. Hänet palkittiin yhdessä Alvina Ugglan kanssa Suomen Taideyhdistyksen ensimmäisessä dukaattipalkintokilpailussa vuonna 1858. Olson sai palkinnon E. J. Löfgrenin maalauksen Tyttö kukkia kädessä kopiosta, sillä alkuperäistöiden vähäisyyden vuoksi jouduttiin palkitsemaan taitavia kopioita. Olsonin tiedetään maalanneen kopioiden ohella muotokuvia ja maisemamaalauksia.
Olson avusti professori Alexander von Nordmannin eläintieteellisiä tutkimuksia tekemällä vuosina 1859–1862 yli 300 kappaletta Suomen ja Venäjän eri hämähäkkilajeja esittäviä akvarellimaalauksia, jotka ovat nykyään Luonnontieteellisen keskusmuseon kokoelmissa. Olson oli mukana von Nordmannin näytteenkeruuretkellä Ukrainassa ja Krimillä vuosina 1860–1861. Von Nordmann nimesi hänen mukaansa Olsonia pilifera Nordmann -nimisen hämähäkkilajin, joka ilmeisesti osoittautui jo entuudestaan tunnetuksi lajiksi eikä nimi siksi jäänyt käyttöön.
Olson suunnitteli ja kuvitti useita G. W. Edlundin 1860–1870-luvuilla julkaisemia varhaisia lautapelejä, kuten Huvimatka Aavasaksaan. Lisäksi hän kuvitti K. F. Ignatiuksen kansatieteellisen teoksen Suomalaisia kansan-pukuja I (1863).
Maalaamisen ohella Olson ruotsinsi englanninkielisiä novelleja, joita julkaistiin jatkokertomuksina helsinkiläisissä lehdissä 1850–1870-luvuilla. Ansiotyönään hän työskenteli vuosina 1867–1873 Helsingin maistraatin puhtaaksikirjoittajana. Vuosina 1874–1877 hän hoiti vanhaa äitiään, joka asui viimeiset vuotensa Uudenkaarlepyyn Kuddnäsissä. Olson muutti vuonna 1878 loppuiäkseen Lontooseen, jossa hän työskenteli tapettitehtaan mallipiirtäjänä. Hän kävi Suomessa viimeisen kerran vuonna 1906. Olson osallistui taidenäyttelyihin vain muutaman kerran kopiotöillään ja tieteellisillä hämähäkkimaalauksillaan eikä kuulunut Suomen Taiteilijaseuraan, joten hän ja hänen tuotantonsa jäivät Suomessa melko tuntemattomiksi. Hän lahjoitti vuonna 1909 Englannista käsin maalauksiaan ja lyijykynäluonnoksiaan Svenska folkskolans vänner -yhdistykselle Suomessa. Hän lahjoitti myös alttaritaulun Lontoon suomalaiseen merimieskirkkoon.
Olson kuoli Lontoossa 82-vuotiaana vuonna 1915. Hänen kirjearkistonsa on Åbo Akademin kirjastossa.
Olsonin maalauksia

Klas Flemings likfärd, 1885. Akvarelli. Josef Herlerin museo.
Gutasaga 1884.
Bernardilaiskoiran pää 1879.
Ritarihuone, leikattava paperipienoismalli.
Sabiinitarten ryöstö, hiilipiirustus kipsimallista.
Konsuli Carl Grundfeldtin muotokuva, noin 1870.
Konsulinna Pauline Grundfeldt, 1900.
Villa i Nykarleby skärgård.
Aiheesta muualla

Kuvia tai muita tiedostoja aiheesta Hilda Olson Wikimedia Commonsissa
Holly Brooks

Holly Brooks
Holly Brooks (s. 17. huhtikuuta 1982) on yhdysvaltalainen uransa lopettanut maastohiihtäjä, joka edusti APU Nordic Ski Center -seuraa.
Vancouverin olympialaisissa 2010 Brooks oli kymmenellä kilometrillä 41:s ja sprintissä 38:s. 15 kilometrin yhdistelmähiihdossa hän sijoittui 55:nneksi. Yhdysvaltain viestijoukkueen mukana hän oli yhdestoista. 30 kilometrin yhteislähtökilpailussa hän sijoittui 35:nneksi. Oslon MM-kilpailuissa 2011 Brooks hiihti 15 kilometrin yhdistelmähiihdossa ja 30 kilometrin yhteislähtökilpailussa 25:nneksi, ja oli 10 kilometrin perinteisen hiihtotavan kilpailussa 27:s. Hän hiihti myös yhdeksänneksi sijoittuneessa Yhdysvaltain viestijoukkueessa.
Maastohiihdon maailmancupissa Brooks kilpaili ensimmäisen kerran Canmoren 10 kilometrin vapaan hiihtotavan kilpailussa helmikuussa 2010 sijoittuen 24:nneksi. Kaudella 2011–2012 Brooks sijoittui Kuusamon maailmancupin avaustapahtumassa 23:nneksi. Joulukuussa hän hiihti uransa parhaan sijoituksen Davosissa, jossa hän oli 15 kilometrin vapaan hiihtotavan kilpailussa kolmastoista. Kaudella 2012–2013 Brooks hiihti Jällivaaran kymmenen kilometrin vapaan hiihtotavan kilpailussa viidenneksi.
Brooks lopetti uransa maastohiihtäjänä vuonna 2016.
Aiheesta muualla

Holly Brooksin blogi
Minimal techno

| Minimal techno |
| --- | --- |
Alkuperä:  tekno, acid house
Alkuperämaa:   Yhdysvallat    Saksa
Kehittymisen ajankohta:  1990-luvun alku
Tyypillisiä soittimia:  kosketinsoitin, syntetisaattori, rumpukone, sekvensseri, sampleri
Kehittyneitä tyylilajeja / suuntauksia:  microhouse, tech house
Minimal techno on elektronisen musiikkigenren teknon minimalistiseksi käsitetty alamuoto. Yleisesti "Minimal" on tullut tutuksi ylenmääräisestä toistosta ja kappaleiden kehittymisen vähyydestä. Minimalin motoksi voidaankin sanoa "vähempi parempi"; periaate, jota on aikaisemmin onnistuneesti hyödynnetty muun muassa arkkitehtuurissa, suunnittelussa, visuaalisessa taiteessa ja länsimaisessa taidemusiikissa.
Minimalistisen estetiikan periaate länsimaisessa kulttuurissa voidaan jäljittää Saksan Bauhaus-liikkeeseen (1919–1933). Detroitista kotoisin olevat tuottajat Robert Hood ja Daniel Bell olivat 1990-luvun alkupuolella todennäköisimmin Minimal technon alullepanijoita.
Harvey Stephens

| Harvey Stephens> Henkilötiedot |
| --- | --- |
Koko nimi:  Harvey Spencer Stephens
Syntynyt: 12. marraskuuta 1970 (ikä 53)
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Harvey Spencer Stephens (s.  12. marraskuuta 1970) on brittiläinen näyttelijä. Hän on esiintynyt muun muassa kulttimaineeseen nousessa kauhuelokuvassa Ennustus Damien Thornin roolissa. Hän oli elokuvan tekoaikaan 5-vuotias, ja se jäi hänen ainoaksi merkittäväksi elokuvaksi. Myöhemmällä iällä hän on tehnyt töitä kiinteistökehityksen parissa.
Aiheesta muualla

Harvey Stephens Internet Movie Databasessa (englanniksi)